open-index/open-wikipedia-markdown huggingface dataset:
Neuvosto-Viron valtion suunnittelukomitea

**Viron sosialistisen neuvostotasavallan ministerineuvoston valtion suunnittelukomitea** () oli Neuvosto-Viron laitos, joka vastasi Neuvosto-Viron taloussuunnittelusta Viron neuvostomiehityksen aikana vuosina 1940–1989. Suunnittelukomitean puheenjohtaja oli myös ministerineuvoston eli Neuvosto-Viron hallituksen varapuheenjohtaja.

## Suunnittelukomitean puheenjohtajat

*1940–1949 Oskar Sepre
*1949–1951 Arseni Leonov
*1951–1961 Aleksander Hromov
*1961–1973 Hendrik Allik
*1973–1987 Gustav Tõnspoeg
*1987–1988 Valeri Paulman
*1988–1989 Rein Otsason
*1989–1990 Edgar Savisaar

Suunnittelukomitean ensimmäinen puheenjohtaja oli Viron talouden sosialisoinnista vastannut Oskar Sepre ja viimeinen Edgar Savisaar, josta tuli puheenjohtaja 24. heinäkuuta 1989. Korkein neuvosto nimesi Neuvosto-Viron ministerineuvoston valtion suunnittelukomitean 6. joulukuuta 1989 Neuvosto-Viron talousministeriöksi Indrek Toomen hallitukseen. Savisaaren rooli uudelleenitsenäistyneen Viron talouden kehittämisessä oli keskeinen hänen ollessa mukana talouden kehittämiseen muodostetun IME-ohjelman ydinryhmässä keväästä 1989 alkaen sekä johtaen itsenäisyyden ajan ensimmäisen siirtymävaiheen hallituksen pääministerinä.

Neuvostoliiton romahtamisen ja Viron uudelleenitsenäistymisen jälkeen valtiovarainministeriöstä tuli suunnittelukomitean arkiston oikeudellinen seuraaja. Aluksi Viron itsenäistyttyä suunnittelukomitean rakennuksessa Tallinnassa osoitteessa Suur-Ameerika tänav 1 sijaitsivat talousministeriö ja valtion tarkastusvirasto ja sitten valtiovarainministeriö. Suunnittelukomitean rakennus rakennettiin vuonna 1977 arkkitehti Ülo Ilveksen suunnitelmien mukaan. Viron uudelleenitsenäistymisen jäleen vuosina 2015–2017 sinne rakennettiin valtiovarainministeriön, talous- ja viestintäministeriön, sosiaaliministeriön ja oikeusministeriön yhteinen rakennus (osoitteisiin Suur-Ameerika tänav 1 ja Väike-Ameerika tänav 2).

## Lähteet
Mercier

**Mercier** on muun muassa seuraavien henkilöiden sukunimi:

* Michèle Mercier (s. 1939), ranskalainen näyttelijä
* Lizzy Mercier Descloux, oik. Martine-Elisabeth Mercier Descloux, (1956–2004), ranskalainen muusikko, laulaja-lauluntekijä, säveltäjä, näyttelijä, kirjailija ja taidemaalari
* Louis-Sébastien Mercier (1740–1814), ranskalainen kirjailija
* Paul Pierre Mercier de la Rivière (1718–1801), ranskalainen yhteiskuntatieteilijä
* Sheila Mercier o.s. Rix, (1919–2019), englantilainen näyttelijä
* Gaston Mercier (1932–1974), ranskalainen soutaja
* Émile Mercier, ranskalainen jousiampuja ja olympiamitalisti
Myllylammi (Hausjärvi)

**Myllylammi** on Kanta-Hämeessä Hausjärvellä Vantaassa sijaitseva lampi.

## Maantietoa
Myllylammi on 150 metriä pitkä, 100 metriä leveä, ja sen pinta-ala on 0,9 hehtaaria. Se sijaitsee Vantaanjoessa keskellä pientä Vantaan kylää. Se on muodostunut pienten mäkien väliseen painaumaan siten, että sen luusuassa olevat kaksi mäkeä aloittavat joessa pienen kosken. Kuten nimi antaa olettaa, on Myllylammi patolampi. Sen luusuassa on ollut pitkään pato, jolla lammen vedenpintaa on säännöstelty. Noin 25 metriä leveän padon yli saattoi kulkea jalan. Myllylammissa ei ole kartan mukaan saaria ja sen rantaviivan pituus on 450 metriä. Lammen rannassa toimi Erkylän koulu vuoteen 2010 asti. Sen pohjoisrantaa seuraa Hikiälle johtava Selänojantie eli yhdystie 13822. Tie alkaa lammen lähellä kylän tienristeyksestä.

## Historiaa
Myllylammia ruopattiin 1990-luvun alussa, jotta sen virkistysarvo paranisi. Pato kuitenkin vuosi ja lammen vedenpinta laski kuivana kautena hyvinkin alas. Patoa kunnostettiin vuosina 2000 ja 2001 samalla kun jokeen rakennettiin kalatie. Kalatien pituus on 25 metriä ja kuudella kynnyksellä on saatu kolmen metrin pudotus.

## Vesistösuhteet
Myllylammi sijaitsee Vantaanjoen vesistössä (vesistöaluetunnus 21) Vantaan yläosan alueella (21.02), jonka Vantaan-Herajoen valuma-alueeseen (21.023) lampi kuuluu. Lampi on Vantaanjoen läpivirtausjärvi, jossa vesi viipyy vain lyhyen aikaa. Lammen vedenpinnan korkeus on 104,7 metriä mpy (N2000).

## Lähteet
Erkylän lampi

**Erkylän lampi** on Kanta-Hämeessä Hausjärvellä Erkylän kartanolla sijaitseva lampi. Tämä ei ole lammen virallinen nimi, mutta se on tunnistettavissa sen rannassa sijaitsevasta  Erkylän kartanosta. Vesistöviranomainen käyttää SYKE:n Hertta-tietokannassa tunnisteena lukua ”67331172549421”.

## Maantietoa
Erkylän lampi on 150 metriä pitkä, 150 metriä leveä, ja sen pinta-ala on 1,2 hehtaaria. Se sijaitsee Lallujärven ja Erkylän kartanon välissä rinteen alla suolla. Se on, kuten alla kerrotaan, lampi entisellä pellolla ja sillä on pieni rannassa sijaitseva kosteikkoinen saari. Lammen rantaviivan pituus on 600 metriä ja se rajautuu kartanon pihapiiriin ja vastarannoiltaan suomaahan.

## Vesistösuhteet
Erkylän lampi sijaitsee Vantaanjoen vesistössä (vesistöaluetunnus 21) Vantaan yläosan alueella (21.02), jonka Vantaan-Herajoen valuma-alueeseen (21.023) lampi kuuluu. Lammen vedenpinnan korkeus on 111,3 metriä mpy (N2000).

## Historiaa
Vuoden 1960 peruskartassa on nykyinen lampi peltopalsta kartanorakennuksen eteläpuolella. Lallujärven laskuoja virtaa pellon vierestä Erkylänjärveen. Seuraavassa vuoden 1974 peruskartassa on peltopalstan itäpuolelle rakennettu pieni lampi, jolla on Erkylänjärveen johtava laskuoja. Tämän jälkeen on pellolle päästetty vettä, mikä näkyy vuoden 1983 kartassa.

## Lähteet
6049 Toda

**6049 Toda (1991 VP)** on keskikokoinen päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri  (noin ) kiertoradalla, joka on lähimmillään  astronomisen yksikön ja etäisimmillään  astronomisen yksikön päässä Auringosta. Kirkkauden ja valon heijastumisen perusteella asteroidi on läpimitaltaan todennäköisesti  &ndash; .

Asteroidi on nimetty Kojun Todan (1879-1951) muistoksi.

## Lähteet
Siiri Forsström

**Siiri Forsström** (s. 6. toukokuuta 2005) on suomalainen jalkapalloilija, pelipaikaltaan maalivahti. Hän edustaa Helsingin Jalkapalloklubia.

Forsströmillä on sopimus HJK:n kanssa vuoteen 2027 asti. Hän liittyi HJK:hon kaudelle 2023 Puotinkylän Valtista, jossa hän pelasi koko aiemman ikänsä. Hän pelasi Kansallisessa liigassa yhden ottelun kaudella 2023, neljä ottelua kaudella 2024 ja 11 ottelua kaudella 2025. HJK voitti kausilla 2024 ja 2025 sekä liigamestaruuden että Suomen Cupin.

Forsström on edustanut Suomea alle 17-, alle 18-, alle 19- ja alle 23-vuotiaiden maajoukkueissa.

## Lähteet
Cecilia Ek

**Cecilia Lotta Josefina Ek** (s. 25. kesäkuuta 2005) on suomalainen jalkapalloilija, pelipaikaltaan keskikenttäpelaaja. Hän edustaa ruotsalaista Umeå IK:ta.

Ek siirtyi Uumajaan kaudelle 2024 PK-35 Vantaan joukkueesta. Hän on myös edustanut Suomea Pikkuhelmareissa U19-ikäluokassa.

## Lähteet
Augstsprieguma tīkls

**Augstsprieguma tīkls** (lyhennys **AST**) on Latvian valtiollinen, vuonna 1939 alkunsa saanut kantaverkkoyhtiö. Yhtiö omistaa ja operoi kansallisia sähkönsiirron suurjänniteverkkoja (110 ja 330&nbsp;kV) eli kantaverkkoja, joita oli yhteensä 5&nbsp;613 kilometriä (2021). Se siirsi vuonna 2021 yhteensä 6&nbsp;312&nbsp;GWh sähköä kantaverkkoyhteyksiensä kautta. Yhtiön omistaa Latvian valtio valtiovarainministeriönsä välityksellä.

## Katso myös
* ENTSO-E

## Lähteet

## Aiheesta muualla

* State of Latvian power system  (ast.lv)
* State of the Nordic Power System (sähkönsiirto Pohjolan ja Baltian maista toisiin)  (litgrid.eu)
* ENTSO-E Transmission System Map (Euroopan ja lähialueiden kantaverkkojen kartta)  (entsoe.eu)
Sofia (Madagaskar)

**Sofian alue** on yksi Madagaskarin aluehallinnon ylimmän tason 24:stä alueesta. Vuoden 2018 väestönlaskennassa sen väkiluku oli 1&nbsp;507&nbsp;591 ja pinta-ala 50&nbsp;100 neliökilometriä. Kaupunkilaisia heistä oli 182&nbsp;041 asukasta eli  prosenttia väestöstä.

Sofian alue rajautuu luoteessa Intian valtameren Mosambikin kanaaliin. Naapurialueita ovat pohjoisessa Dianan, koillisessa Savan, idässä Ambatosoan, kaakossa Analanjirofon, etelässä Alaotra-Mangoron ja Betsibokan alueet, sekä lounaassa Boenyn alue.

Aluekeskus on Antsohihy. Paikallisemmalla tasolla alue jakautuu seitsemään piiriin: Analalava, Antsohihy, Bealanana, Befandriana nord, Mandritsara, Port Bergé ja Mampikony.


Lapan'ny.jpg|Antsohihyn kaupungintalo.
Anjiamangirana I 03.jpg|Kadunvarsikauppoja Anjiamangirana I:ssä (2024).
Village typique de la région sofia Madagascar 02.jpg|Kyläastuksia.
Anjajavyforestrazorback.jpg|Anjajavyn metsää Sofian alueen länsiosassa, Mosambikin kanaalin äärellä (2006).

## Lähteet

## Aiheesta muualla
Boeny

**Boeny** on alue Madagaskarin luoteisosassa, yksi aluehallinnon ylimmän tason 24:stä alueesta. Vuoden 2018 väestönlaskennassa sen väkiluku oli 929&nbsp;312 ja pinta-ala 31&nbsp;046 neliökilometriä. Kaupunkilaisia heistä oli 333&nbsp;096 asukasta eli  prosenttia väestöstä.

Boenyn alueen naapureina ovat Sofian alue koillisessa, Betsibokan alue etelässä ja Melankyn alue lounaassa. Pohjoisessa alue rajautuu Intian valtameren Mosambikin kanaaliin.

Aluekeskus on Mahajanga (Mahajanga I -piiri). Paikallisemmalla tasolla alue jakautuu kuuteen piiriin: Mahajanga I, Mahajanga II, Mitsinjo, Soalala, Marovoay, Ambato-Boeny.

## Lähteet

## Aiheesta muualla
Melaky

**Melaky** on alue Madagaskarin länsirannikolla, yksi aluehallinnon ylimmän tason 24:stä alueesta. Vuoden 2018 väestönlaskennassa sen väkiluku oli 308&nbsp;944 ja pinta-ala 40&nbsp;862,7 neliökilometriä. Kaupunkilaisia oli 33&nbsp;624 asukasta eli  prosenttia väestöstä. 

Melakyn alueen naapureina ovat Boenyn alue koillisessa, Betsibokan ja Bongolavan alueet idässä sekä Menaben alue etelässä. Lännessä alue rajautuu Intian valtameren Mosambikin kanaaliin.

Aluekeskus on Maintirano. Paikallisemmalla tasolla alue jakautuu viiteen piiriin: Ambatomainty, Antsalova, Besalampy, Maintirano ja Morafenobe.

## Lähteet
* 
* 

### Viitteet

## Aiheesta muualla
Itasy

**Itasy** on yksi Madagaskarin aluehallinnon 24:stä alueesta. Vuoden 2018 väestönlaskennassa sen väkiluku oli 898&nbsp;549 ja pinta-ala 6&nbsp;578,7 neliökilometriä. Kaupunkilaisiksi luettiin 151&nbsp;431 asukasta eli heidän osuutensa oli  prosenttia väestöstä. 

Aluekeskus on Miarinarivo. Paikallisemmalla tasolla alue jakautuu kolmeen piiriin: Soavinandriana, Miarinarivo ja Arivonimamo.


Miantsoarivo.jpg|Rakennuksia aluekeskus Miarinarivossa.
Culture de maïs à Soavinandriana Itasy.jpg|Maissipeltoja Soavinandrianan piirissä.
Alakamisikely tanana.jpg|Alakamisikelyn kylä Arivonimamon piirissä.


## Lähteet

## Aiheesta muualla
Analamanga

**Analamanga** on yksi Madagaskarin aluehallinnon ylimmän tason 24:stä alueesta. Vuoden 2018 väestönlaskennassa sen väkiluku oli 3&nbsp;623&nbsp;925 ja pinta-ala 17&nbsp;346,1 neliökilometriä. Kaupunkilaisiksi luokiteltiin 1&nbsp;371&nbsp;135 asukasta eli  prosenttia väestöstä. Vuoden 2023 väkiluvuksi kirjattiin .

Analamangan alueen naapureina ovat Itasyn ja Bongolavan alueet lännessä, Betsiboka pohjoisessa, Alaotra-Mangoro idässä ja Vakinankaratran alue etelässä.

Aluekeskus on maan pääkaupunki Antananarivo (Antananarivo-Renivohitran piiri; 1&nbsp;429&nbsp;882 as., 2023). Aluehallinnon seuraavalla tasolla alue jakautuu kahdeksaan piiriin (*district*, alla vuoden 2018 väkiluku):
* Ambohidratrimo, 442 244 as.
* Andramasina, 169 171 as.
* Anjozorobe, 226 258 as.
* Ankazobe, 193 426 as.
* Antananarivo-Atsimondrano, 648 780 as.
* Antananarivo-Avaradrano, 449 578 as.
* Antananarivo-Renivohitra, 1 274 225 as. ja
* Manjakandriana 220 243 as.
Piirit jakautuvat edelleen 141 kuntaan (*commune*), joista pääkaupunki Antananarivon muodostava Antananarivo-Renivohitran kunta jakautuu kuuteen kaupunkipiiriin (Antananarivo I–VI).

Vesistöt kattavat 47,59 neliökilometriä. Suurimmat järvet ovat alueen itäosassa sijaitsevat Mantasoa (13,75 km²) ja Tsiazompaniry (23,33 km²). Järvet ovat alueen tärkeimmät vesivarastot ja toimivat lähteinä myös kahdelle vesivoimalalle.

Pääkaupunkia ja koko aluetta palvelee Antananarivo-Ivaton kansainvälinen lentoasema , joka sijaitsee Ambohidratrimon piirin Ivaton kunnassa.


Antananarivo Capital de Madagascar.jpg|Pääkaupunki Antananarivo on runsaan 1,4 miljoonan asukkaan suurkaupunki.
National road 52 (Madagascar).JPG|Kansallinen maantie 52 Talatamatysta Ivaton kansainväliselle lentoasemalle.
Ikopa les Ponts de Tanjombato.jpg|Ikopajoen siltoja.
Flughafen Antananarivo 2019-10-21 9.jpg|Antananarivo-Ivaton kansainvälisen lentoaseman lennonjohdon rakennus ja sen edustalle pysäköity matkustajalentokone.


## Lähteet
* 
* 

### Viitteet

## Aiheesta muualla
Vakinankaratra

**Vakinankaratra** on yksi Madagaskarin aluehallinnon ylimmän tason 24:stä alueesta. Vuoden 2018 väestönlaskennassa sen väkiluku oli 2&nbsp;079&nbsp;659 ja pinta-ala 17&nbsp;884,3 neliökilometriä. Kaupunkilaisiksi luokiteltiin  prosenttia väestöstä (312&nbsp;981 as.). 

Vakinankaratran alueen naapureina ovat Menaben alue lännessä, Bongolavan, Itasyn ja Analamangan alueet pohjoisessa, Alaotra-Mangoron ja Atsinananan alueet idässä ja Amoron’i Manian alue etelässä.

Aluekeskus on Antsiraben kaupunki (Antsirabe I piiri). Paikallisemmalla tasolla alue jakautuu seitsemään piiriin: Antanifotsy, Ambatolampy, Antsirabe I, Antsirabe II, Betafo, Faratsiho ja Mandoto.


Cultures de contre-saison, Vakinankaratra, Madagascar (26073568375).jpg|Pelto on jaettu pieniin viljelyaloihin.
Lac Tatamarina Betafo.jpg|Lac Tatamarina -järvi Betafon piirissä. 
Église catholique Romaine Betafo, région Vakinakaratra.jpg|Katolinen kirkko Betafossa.

## Lähteet

## Aiheesta muualla
Iida Kainulainen

**Iida Kainulainen** (s. 24. huhtikuuta 2006) on suomalainen jalkapalloilija, pelipaikaltaan keskikenttäpelaaja. Hän edustaa FC Hongan naisten joukkuetta. Kainulainen on myös edustanut Suomea U-19-ikäluokassa.

## Lähteet
Päästövähennyssitoumus

**Päästövähennyssitoumus** (usein NDC, Nationally Determined Contribution, kansallisesti määritelty panos) on dokumentti, joka sisältää valtion yksilölliset, itse määrittelemät kansalliset ilmastolupaukset osana Pariisin ilmastosopimusta ja laajemmin . Päästövähennyssitoumuksessa kuvataan yksityiskohtaisesti, mitä maa aikoo tehdä auttaakseen saavuttamaan maailmanlaajuisen tavoitteen rajoittaa lämpötilan nousu 1,5 celsiusasteeseen vuoteen 2050 mennessä, mukaan lukien miten se aikoo sopeutua ilmastonmuutoksen vaikutuksiin ja varmistaa riittävän rahoituksen näiden toimien tukemiseksi. Jokaisen osallistujamaan on laadittava päästövähennyssitoumus ja päivitettävä sitä viiden vuoden välein "vastaamaan mahdollisimman kunnianhimoisia tavoitteita". Seuraava päivityshetki on vuoden 2025 loppuun mennessä.

EU:n näkökulmasta Pariisin sopimus on muiden kansainvälisten ympäristösopimusten tapaan ns. jaetun toimivallan sopimus, joka
osapuolia ovat sekä kaikki yksittäiset jäsenmaat että EU ja jonka toimeenpano edellyttää näiden yhteistyötä. EU:lla ja sen jäsenmailla on Pariisin sopimuksen alla yhteinen päästövähennyssitoumus. Se edellyttää vähintään 55 prosentin päästövähennystä vuoden 1990 tasosta vuoteen 2030 mennessä. Lisäksi EU:n kollektiivisena tavoitteena
on olla ilmastoneutraali vuoteen 2050 mennessä. EU:n päästövähennyssitoumusta ei ole jaeettu tarkasti eri jäsenmaiden kesken. 

## Lähteet
Emmitt Finnie

**Emmitt Finnie** (s. 27. kesäkuuta 2005 Lethbridge, Alberta, Kanada) on kanadalainen jääkiekkoilija, joka edustaa NHL-joukkue Detroit Red Wingsiä. Ennen NHL-uraansa hän edusti WHL-juniorisarjassa Kamloops Blazersin joukkuetta. Red Wings varasi Finnien seitsemännellä kierroksella 201. varausvuorolla . Hänen pelipaikkansa on keskushyökkääjä ja hänen kätisyytensä on vasen.

Finnie on pelannut 16 NHL:n runkosarjan ottelua. Näissä otteluissa hän on tehnyt neljä maalia ja neljä syöttöä eli yhteensä kahdeksan tehopistettä. Uran tilastot päivitetty 11. marraskuuta 2025.

## Lähteet
Reima Ojala

**Reima Ojala** (s. 6. tammikuuta 1962) on suomalainen jalkapalloilija, pelipaikaltaan puolustaja. Hän pelasi SM-sarjassa Turun Palloseuran joukkueessa kausina 1979–1983. Suomen Palloliitto palkitsi hänet vuoden 1979 lupaavana pelaajana.

Ojala nousi Turun Palloseuran SM-sarjassa pelaavaan edustusjoukkueeseen kaudella 1979, jolloin hän pelasi 28 SM-sarjaottelua ja teki niissä kolme maalia. Kaudella 1980 hän pelasi 25 SM-sarjaottelua tekemättä maaleja. Kaudella 1981 hän teki 21 SM-sarjaottelussaan kaksi maalia. Kaudella 1982 hänen ottelumääränsä SM-sarjassa jäi viiteen. Viimeisellä pelikaudellaan 1983 Ojala pelasi SM-sarjassa 14 ottelua ja teki niissä yhden maalin.

Ojala pelasi 32 nuorisomaaottelua eri ikäluokissa.

Diplomi-insinööriksi ja rakennusinsinööriksi (AMK) kouluttautunut Ojala on työskennellyt muun muassa Naantalin kaupungilla kaupungininsinöörinä 2000-luvussa, Turun kaupungilla rakennustarkastajana ja rakennusvalvontajohtajana sekä vuodesta 2018 alkaen Naantalin kaupungilla teknisenä johtajana. Rakennustarkastusyhdistys RTY palkitsi hänet vuoden 2024 rakennustarkastajana.

## Lähteet
Makinsk

**Makinsk** () on kaupunki ja Būlandyn piirin hallinnollinen keskus Aqmolan alueella Kazakstanissa. Se sijaitsee Kökşetaun ylängön kaakkoisosassa 110 kilometriä alueen pääkaupungista Kökşetausta etelään. Kaupungissa oli 18&nbsp;075 asukasta vuonna 2025.

Vuonna 1914 perustettu Makinsk alkoi kehittyä Petropavlin ja Aqmolan välisen rautatien valmistuttua vuonna 1928. Siitä tuli kaupunki vuonna 1945 ja piirikeskus vuonna 1957. Makinskin tärkein yritys oli sinne toisen maailmansodan aikana siirretty männänrengastehdas.

Makinskin kautta kulkee Almatyn, Astanan ja Petropavlin välinen rautatie sekä Astanan ja Kökşetaun välinen maantie. Kaupungissa on geologian tutkimusasema, metallitehdas sekä elintarvike- ja rakennustarviketeollisuutta.

## Lähteet

## Aiheesta muualla
* Būlandyn piirin sivusto
Pierre-Paul Lemercier de La Rivière de Saint-Médard

**Pierre-Paul Lemercier de La Rivière de Saint-Médard** (10. maaliskuuta 1719 Saumur – 27. marraskuuta 1801 Grigny) oli ranskalainen yhteiskuntatieteilijä. Hän toimi 1759–1764 intendenttinä Martiniquellä. Hän julkaisi 1767 teoksen *L’ordre naturel et essentiel des sociétés politiques* ja esittelee siinä fysiokratismin. Häntä on pidetty sekä Thomas Malthusin että koko nykyaikaisen sosiologian edelläkävijänä. Hän julkaisi Martinique-ajaltaan muistelmat *Mémoire sur la Martinique*.

## Lähteet

## Aiheesta muualla
* Pierre Paul Mercier de La Rivière, 1720-1794, The History of Economic Thought
Olli Neulanen

**Olli Neulanen** (s. 6. maaliskuuta 1962) on suomalainen jalkapalloilija, pelipaikaltaan hyökkääjä. Hän pelasi SM-sarjassa Turun Palloseuran joukkueessa kausina 1979–1982.

Neulanen nousi Turun Palloseuran SM-sarjassa pelaavaan edustusjoukkueeseen kaudella 1979, jolloin hän pelasi 19 SM-sarjaottelua ja teki niissä neljä maalia. Kaudella 1980 hän ei pelannut SM-sarjassa. Kaudella 1981 hän pelasi 14 SM-sarjaottelua ja teki niissä neljä maalia. Viimeisellä pelikaudellaan 1982 Neulanen pelasi SM-sarjassa viisi ottelua ja teki niissä yhden maalin.

Neulanen pelasi 11 poikien maaottelua.

## Lähteet
Dieulefit

**Dieulefit** () on kunta Ranskassa Drômen departementissa Auvergne-Rhône-Alpesin alueella. Se sijaitsee Jabronjoen varrella, noin 31 kilometriä Nyonsin kaupungista pohjoiseen.

Toisen maailmansodan aikana Dieulefit otti vastaan monia pakolaisia, joista useat olivat juutalaisia perheineen. Tuolloin kaupungin väkimäärä kaksinkertaistui. Dieulefitin kaupungissa asuu tällä hetkellä yhdeksän vanhurskasta, jotka natsimiehityksen aikana puolustivat vapauden, tasa-arvon ja veljeyden arvoja. Heidän tekojensa muistoksi sijoitettiin muistolaatta Dieulefitin kaupungintalon aulaan 8. toukokuuta 2008. Vanhurskaat kansakuntien joukossa -arvon myönsivät Israelin valtio ja Yad Vashem -muistomerkki Jerusalemissa.

Keramiikka on ollut aina osa Dieulefitin ja sen lähialueen historiaa. Perinteistä kotikäyttöön tarkoitettua keramiikkaa valmistettiin aikoinaan paikallisesta savesta. Kokonaan Dieulefitissä valmistetussa keramiikassa on nykyään merkintä "Dieulefit Original". Nykyään monet keramiikkataiteilijat esittelevät teoksiaan studioissaan, gallerioissaan tai kaupoissaan.

## Lähteet

## Aiheesta muualla
Topi Aalto

**Topi Juhani Aalto** (s. 19. marraskuuta 1942 Turku) on suomalainen jalkapalloilija, pelipaikaltaan hyökkääjä. Hän pelasi SM-sarjassa Turun Palloseuran ja Lahden Reippaan joukkueissa kausina 1961–1969.

Aalto kuului Turun Palloseuran nuorten joukkueeseen, joka voitti vuonna 1960 seuralle sen ensimmäisen nuorten Suomen-mestaruuden. Hän pelasi Turun Palloseuran edustusjoukkueessa yhden SM-sarjaottelun kaudella 1961. Seuraavan kauden hän pelasi toisella sarjatasolla Suomensarjassa Turun Toverien joukkueessa mutta palasi sitten TPS:ään, jossa hän SM-sarjakaudella 1963 pelasi kahdeksan ottelua ja teki kolme maalia. Kahtena seuraavana kautena Aalto pelasi Suomensarjassa TPS:n joukkueessa, mutta sarjanousuun päättyneen kauden 1965 jälkeen hän siirtyi Lahden Reippaaseen. Reippaassa Aalto pelasi neljän kauden aikana 67 SM-sarjaottelua, joissa hän teki 39 maalia. Kaudella 1967 hän voitti Suomen-mestaruuden ja oli 20 maalillaan SM-sarjan toiseksi paras maalintekijä. Kauden 1968 palkintona oli SM-hopea.

## Lähteet
Prima la musica, poi le parole

**Prima la musica, poi le parole** on Antonio Salierin yksinäytöksinen ooppera tai operetti vuodelta 1786. Siihen teki libreton Giovanni Battista Casti.

Joosef II tilasi *Prima la musica, poi le parolen* samaa Schönbrunnin linnan juhlatilaisuutta varten, johon tilattiin myös Wolfgang Amadeus Mozartin *[[Der Schauspieldirektor]]*. Salierin teos käsittelee oopperatalon elämää näyttämön ulkopuolella. Siinä tarkastellaan taidemuodon luonnetta humoristisesti. Mozartin teos käsitteli vastaavaa aihetta, mutta Salierin teos sai aikanaan paremman vastaanoton. Se kantaesitettiin 7. helmikuuta 1786. *Prima la musica, poi le parole* on teostyypiltään lyhyt divertimento. Schott Music julkaisi sen nuotit vuonna 1972. Nikolaus Harnoncourtin johdolla tehtiin levytys sekä Salierin teoksesta että Mozartin *Der Schauspieldirektorista* vuonna 1986.

## Lähteet
Aqköl

**Aqköl** () on kaupunki ja Aqkölin piirin hallinnollinen keskus Aqmolan alueella Kazakstanissa. Se sijaitsee 205 kilometriä alueen pääkaupungista Kökşetausta kaakkoon. Kaupungissa oli 15&nbsp;055 asukasta vuonna 2025.

Kaupunki on saanut alkunsa Venäjältä tulleiden siirtolaisten vuonna 1887 perustamasta Aleksejevkan kylästä. Toisen maailmansodan aikana sinne karkotettiin paljon volgansaksalaisia. Aleksejevkasta tuli kaupunki vuonna 1965 ja se sai nimen Aqköl vuonna 1997.

Aqkölin kautta kulkee Astanan, Kökşetaun ja Petropavlin välinen maantie ja rautatie. Kaupungissa on elintarvike-, rakennustarvike- ja puunjalostusteollisuutta.

## Lähteet

## Aiheesta muualla
* Aqkölin piirin sivusto
Ossi Silvennoinen

**Ossi Kalevi Silvennoinen** (s. 20. heinäkuuta 1936 Koivisto) on suomalainen jalkapalloilija. Hän pelasi SM-sarjassa Turun Pyrkivän ja Turun Palloseuran joukkueissa kausina 1955–1966.

Silvennoinen aloitti SM-sarjauransa pelaamalla yhden ottelun Turun Pyrkivän joukkueessa kaudella 1955. Seuraavalla kaudella hän pelasi 11 SM-sarjaottelua ja teki niissä yhden maalin. Kaudella 1957 hän pelasi vielä Suomensarjaan pudonneessa Pyrkivässä mutta siirtyi sitten Turun Palloseuraan. Hän pelasi kausina 1958–1962 TPS:ssä 55 SM-sarjaottelua, joissa hän teki 20 maalia. Maaleistaan 12 hän teki kaudella 1961. Hän saavutti SM-hopeaa vuonna 1960. Kaudella 1963 Silvennoinen edusti Suomensarjassa Turun Pallokerhoa. Kausina 1964–1965 hän edusti Suomensarjassa TPS:ää, jonka palattua SM-sarjaan hän pelasi vielä yhden pääsarjaottelun kaudella 1966. Kausina 1967–1971 Silvennoinen pelasi sittemmin II divisioonaksi muuttunutta Suomensarjaa Turun Pyrkivän joukkueessa. Tämän jälkeen hän jatkoi pelaamista vieläkin alemmilla sarjatasoilla.

Silvennoinen pelasi kaksi nuorten maaottelua vuonna 1958.

## Lähteet
Koúmoi

**Koúmoi** () on Kreikan kylä, joka sijaitsee Kreetan saarella. Se kuuluu hallinnollisesti Réthymnon kuntaan, Réthymnon alueyksikköön ja Kreetan alueeseen. Kylän väkiluku on 152 (2021).

Koúmoin kylä sijaitsee noin 19 kilometriä etelälounaaseen Réthymnon kaupungista. Se on rakennettu noin 460 metrin korkeuteen merenpinnasta laskettuna. Kylä esiintyy ensimmäisen kerran venetsialaisaikaisissa lähteissä 1500-luvulla. Sen nimi tulee eläinsuojaa tarkoittavasta sanasta. Koúmoi muodostaa oman kyläyhdyskuntansa (Δημοτική Κοινότητα Κούμων, *Dimotikí Koinótita Koúmon*), johon ei kuulu muita asutuksia.

## Lähteet
Kyriánna

**Kyriánna** () on Kreikan kylä, joka sijaitsee Kreetan saarella. Se kuuluu hallinnollisesti Réthymnon kuntaan, Réthymnon alueyksikköön ja Kreetan alueeseen. Kylän väkiluku on 311 (2021).

Kyriánnan kylä sijaitsee noin 14 kilometriä itäkaakkoon Réthymnon kaupungista. Se on rakennettu noin 250 metrin korkeuteen merenpinnasta laskettuna. Asutus on ollut olemassa viimeistään bysanttilaisella kaudella 1000-luvulla. Kylässä on tuolta ajalta peräisin oleva Neitsyt Marialle (*Panagía*) omistettu kirkko. Kyriánna muodostaa oman kyläyhdyskuntansa (Δημοτική Κοινότητα Κυριάννας, *Dimotikí Koinótita Kyriánnas*), johon ei kuulu muita asutuksia.

## Lähteet

## Aiheesta muualla
Malakia (täsmennyssivu)

**Malakia** voi viitata seuraaviin:

* Malakia, *Vanhan testamentin* profeetta
* Malakia, etunimi
* Malákia, kyläyhdyskunta Kreetan saarella Kreikassa
Maroulás

**Maroulás** () on Kreikan kylä, joka sijaitsee Kreetan saarella. Se kuuluu hallinnollisesti Réthymnon kuntaan, Réthymnon alueyksikköön ja Kreetan alueeseen. Kylän väkiluku on 277 (2021).

Maroulásin kylä sijaitsee noin 10,5 kilometriä itäkaakkoon Réthymnon kaupungista. Se on rakennettu noin 240 metrin korkeuteen merenpinnasta laskettuna. Varhaisin maininta kylästä on venetsialaisaikaisissa lähteissä vuodelta 1577. Maroulásissa on venetsialaisaikaisia kivisiä tornimaisia taloja. Kylän läheltä on löydetty myöhäisminolainen hautausmaa.

Maroulás muodostaa myös laajemman kyläyhdyskunnan (Δημοτική Κοινότητα Μαρουλά, *Dimotikí Koinótita Maroulá*), johon kuuluu varsinaisen Maroulásin kylän lisäksi Dílofon kylä. Koko yhdyskunnan väkiluku on 533 (2021).

## Lähteet

## Aiheesta muualla
Mési (Réthymno)

**Mési** () on Kreikan kylä, joka sijaitsee Kreetan saarella. Se kuuluu hallinnollisesti Réthymnon kuntaan, Réthymnon alueyksikköön ja Kreetan alueeseen. Kylän väkiluku on 40 (2021).

Mésin kylä sijaitsee noin 12 kilometriä itäkaakkoon Réthymnon kaupungista. Bysanttilaisella kaudella Mési toimi piispanistuimena. Kylä mainitaan myös venetsialaisaikaisissa lähteissä 1500-luvulta.

Mési muodostaa myös laajemman kyläyhdyskunnan (Δημοτική Κοινότητα Μέσης, *Dimotikí Koinótita Mésis*), johon kuuluvat varsinaisen Mésin kylän lisäksi kylät Agía Triáda ja Loútra. Koko yhdyskunnan väkiluku on 378 (2021).

## Lähteet
Mési

**Mési** () voi viitata seuraaviin paikkoihin Kreikassa:

* Mési, kylä Náxoksen saarella Etelä-Egean saarten alueella
* Mési, kylä Réthymnon kunnassa Réthymnon alueyksikössä Kreetan saarella ja alueella
Ernst Fritz Schmid

**Ernst Fritz Schmid** (7. maaliskuuta 1904 Tübingen – 20. tammikuuta 1960 Augsburg) oli saksalainen musiikkihistorioitsija.

Schmid opiskeli ensin biologiaa Tübingenissä ja Göttingenissä vuosina 1922–1924. Tämän jälkeen hän opiskeli musiikkia Münchenissä ja toimi alttoviulistina Düsseldorfin sinfoniaorkesterissa. Schmid opiskeli musiikkitiedettä Freiburgissa, Wienissä ja Tübingenissä. Häntä opettivat Willibald Gurlitt, Wilhelm Fischer, Robert Haas, Alfred Orel ja Robert Lach. Hän väitteli tohtoriksi Tübingenin yliopistosta väitöskirjalla *Carl Philipp Emmanuel Bach und seine Kammermusik* (1929). Bärenreiter julkaisi sen vuonna 1931.

Schmid teki habilitaatiotyönsä Grazin yliopistossa vuonna 1934 ja opetti sitten Tübingenin yliopistossa, jossa hän perusti Svaabialaisen musiikkiarkiston. Hän julkaisi kirjoja Joseph Haydnista, Wolfgang Amadeus Mozartista ja Svaabian musiikkihistoriasta. Schmid nimitettiin päätoimittajaksi *[[Neue Mozart-Ausgabe]]en* vuonna 1953.

## Lähteet
Wolfgang Plath

**Wolfgang Plath** (27. joulukuuta 1930 Riika – 19. maaliskuuta 1995 Augsburg) oli saksalainen musiikkitieteilijä.

Plath opiskeli musiikkitiedettä Walter Gerstenbergin johdolla Freie Universität Berlinissä. Hän väitteli filosofian tohtoriksi Tübingenin yliopistosta vuonna 1958 väitöskirjalla *Das Klavierbüchlein für Wilhelm Friedemann Bach*. Myöhemmin hän tutki varsinkin Wolfgang Amadeus Mozartia. Hän toimitti vuodesta 1960 *[[Neue Mozart-Ausgabe]]a* Wolfgang Rehmin kanssa.

## Lähteet
Malákia

**Malákia** () on Kreikan kyläyhdyskunta (virallisesti Δημοτική Κοινότητα Μαλακίων, *Dimotikí Koinótita Malakíon*), joka sijaitsee Kreetan saarella. Se kuuluu hallinnollisesti Réthymnon kuntaan, Réthymnon alueyksikköön ja Kreetan alueeseen. Kyläyhdyskunnan väkiluku on 125 (2021).

Malákian kyläyhdyskunnan kylät sijaitsevat noin 21 kilometriä lounaaseen Réthymnon kaupungista. Kyläyhdyskuntaaan kuuluvat kylät Áno Maláki (väkiluku 79 vuonna 2021) ja Káto Maláki (46). Ne on rakennettu noin 420 metrin korkeuteen merenpinnasta laskettuna.

## Lähteet
Óros

**Óros** () on Kreikan kylä, joka sijaitsee Kreetan saarella. Se kuuluu hallinnollisesti Réthymnon kuntaan, Réthymnon alueyksikköön ja Kreetan alueeseen. Kylän väkiluku on 42 (2021).

Óroksen kylä sijaitsee noin 14 kilometriä etelään Réthymnon kaupungista. Se on rakennettu noin 490 metrin korkeuteen merenpinnasta laskettuna. Kylän nimi, suomeksi ”Vuori”, tulee sen vuoristoisesta sijainnista. Óros muodostaa oman kyläyhdyskuntansa (Δημοτική Κοινότητα Όρους, *Dimotikí Koinótita Órous*), johon ei kuulu muita asutuksia.

## Lähteet
Moúntros

**Moúntros** (, myös Μούνδρος, *Moúndros*) on Kreikan kylä, joka sijaitsee Kreetan saarella. Se kuuluu hallinnollisesti Réthymnon kuntaan, Réthymnon alueyksikköön ja Kreetan alueeseen. Kylän väkiluku on 64 (2021).

Moúntroksen kylä sijaitsee noin 24 kilometriä lounaaseen Réthymnon kaupungista. Se on rakennettu noin 290 metrin korkeuteen merenpinnasta laskettuna. Kylä on ollut olemassa viimeistään venetsialaisajalta noin vuodesta 1500.

Moúntros muodostaa myös laajemman kyläyhdyskunnan (Δημοτική Κοινότητα Μούντρου, *Dimotikí Koinótita Moúntrou*), johon kuuluu varsinaisen Moúntroksen kylän lisäksi Velonádon kylä. Koko yhdyskunnan väkiluku on 154 (2021).

## Lähteet

## Aiheesta muualla
Prasiés

**Prasiés** (, myös Πρασές, *Prasés*, Πρασσές, *Prassés*; ) on Kreikan kylä, joka sijaitsee Kreetan saarella. Se kuuluu hallinnollisesti Réthymnon kuntaan, Réthymnon alueyksikköön ja Kreetan alueeseen. Kylän väkiluku on 106 (2021).

Prasiésin kylä sijaitsee noin 11,5 kilometriä eteläkakkoon Réthymnon kaupungista. Se on rakennettu noin 340 metrin korkeuteen merenpinnasta laskettuna. Kylä mainitaan venetsialaisaikaisissa lähteissä 1500-luvulta. Siellä on tuon aikaisia taloja, akvedukti ja lähdekaivo. Prasiés muodostaa oman kyläyhdyskuntansa (Δημοτική Κοινότητα Πρασιών, *Dimotikí Koinótita Prasión*), johon ei kuulu muita asutuksia.

## Lähteet

## Aiheesta muualla
Prínos (Réthymno)

**Prínos** () on Kreikan kylä, joka sijaitsee Kreetan saarella. Se kuuluu hallinnollisesti Réthymnon kuntaan, Réthymnon alueyksikköön ja Kreetan alueeseen. Kylän väkiluku on 341 (2021).

Prínoksen kylä sijaitsee noin 13 kilometriä itään Réthymnon kaupungista. Kylän lähellä Koulésin kukkulalla sijaitsee Fantaksospiliáran tippukiviluola, jonka pituus on 210 metriä ja joka koostuu 11 kammiosta. Arkeologisten löytöjen perusteella se on toiminut kulttipaikkana ainakin minolaisella sekä hellenistisellä ja roomalaisella kaudella.

Prínos muodostaa myös laajemman kyläyhdyskunnan (Δημοτική Κοινότητα Πρίνου, *Dimotikí Koinótita Prínou*), johon kuuluu varsinaisen Prínoksen kylän lisäksi Skalétan kylä. Koko yhdyskunnan väkiluku on 615 (2021).

## Lähteet
Pigí (Réthymno)

**Pigí** () on Kreikan kylä, joka sijaitsee Kreetan saarella. Se kuuluu hallinnollisesti Réthymnon kuntaan, Réthymnon alueyksikköön ja Kreetan alueeseen. Kylän väkiluku on 454 (2021).

Pigín kylä sijaitsee noin yhdeksän kilometriä itään Réthymnon kaupungista. Sen nimen, suomeksi ”Lähde”, sanotaan tulleen lähellä aiemmin olleesta lähteestä, jonka maanjäristys myöhemmin tukki.

Pigí muodostaa myös laajemman kyläyhdyskunnan (Δημοτική Κοινότητα Πηγής, *Dimotikí Koinótita Pigís*), johon kuuluvat varsinaisen Pigín kylän lisäksi kylät Ágios Dimítrios ja Pigianós Kámpos. Koko yhdyskunnan väkiluku on 951 (2021).

## Lähteet

## Aiheesta muualla
Potamída

**Potamída** () on Kreikan kylä, joka sijaitsee Kreetan saarella. Se kuuluu hallinnollisesti Kíssamoksen kuntaan, Chanián alueyksikköön ja Kreetan alueeseen. Kylän väkiluku on 185 (2021).

Potamídan kylä sijaitsee Tyflós-joen varrella noin kuusi kilometriä kaakkoon Kíssamoksen kaupungista ja noin 38 kilometriä länteen Chaniásta. Potamída muodostaa oman kyläyhdyskuntansa (Δημοτική Κοινότητα Ποταμίδας, *Dimotikí Koinótita Potamídas*), johon ei kuulu muita asutuksia.

Kylän lähellä sen koillispuolella sijaitsee Komilíthoi- ja Ammólofoi-nimellä tunnettu alue, jossa on eroosion synnyttämiä kartiomaisia geologisia muodostumia.

## Lähteet
Bubeneč

**Bubeneč** on Tšekin pääkaupunki Prahassa sijaitseva kaupunginosa ja maarekisterialue. Se sijaitsee Dejvicen ja Holešovicen välissä.

## Sijainti
Bubenečin erottaa Dejvicestä Jugoslávských partyzánů -katu ja Holešovicesta Stromovkan puisto ja Milady Horákové -katu. Prahan nykyisessä jaossa Bubenečista noin 60 prosenttia kuuluu Praha 6:n kaupunginosaan ja 40 prosenttia Praha 7:n kaupunginosaan.

Bubenečin historiallinen keskusta sijaitsee Krupkova-aukion ja Pyhän Gothardin kirkon ympäristössä, mutta tämä alue on muuttunut toisen maailmansodan jälkeisessä rakentamisaallossa huomattavasti.

## Nimi ja vaakuna

Bubenečin nimen alkuperästä on kolme teoriaa. Joko se on saksankielinen asu tšekin kielen sanasta "Ovenec"  tai nimi on johdettu läheisestä Bubnystä, joka nykyään kuuluu Holešoviceen. Kolmas vaihtoehto olisi tšekin sana ovčín, joka merkitsee lampolaa, mutta tätä pidetään epätodennäköisenä.

Bubenečille myönnettiin oma vaakuna vuonna 1905.

## Historia
Bubeneč mainitaan ensimmäisen kerran kirjallisissa lähteissä vuonna 1197, jolloin sitä kutsuttiin nimellä Přední Ovenec. Tuolloin se oli pieni maalaiskylä, eikä se ollut osa viereistä Prahan kaupunkia. Kaupungiksi, tosin vielä itsenäiseksi sellaiseksi se alkoi kehittyä 1800-luvulla. Uusien kerrostalojen ja huviloiden rakentaminen keskittyi aluksi Letnálle, mutta levisi nopeasti Bubenečin muihin osiin. Vuonna 1904 Bubeneč sai kaupunkioikeudet, mutta jo vuonna 1922 se liitettiin osaksi vastaperustettua Suur-Prahaa.

Kuninkaallisen metsästyspuisto Stromovkan viereen avattiin vuonna 1891 suuri näyttelykeskus, jonka monet historialliset rakennukset ovat säilyneet tähän päivään saakka.

Sotien välisenä aikana huviloiden rakentaminen Bubenečiin jatkui, ja nykyään moni niistä toimii suurlähetystöinä tai suurlähettiläiden asuntoina.

## Lähteet

## Aiheesta muualla
Sophie Weber

**Maria Sophie Weber** (myöhemmin *Haibel*; lokakuu 1763 Zell im Wiesental – 26. lokakuuta 1846 Salzburg) oli itävaltalainen laulaja.

Weber oli Fridolin Weberin ja tämän Cäcilia-vaimon nuorin tytär. Hänen siskojaan olivat Josepha, Aloysia ja Wolfgang Amadeus Mozartin kanssa avioitunut Constanze. Weber asui perheineen Mannheimissa vuodesta 1765, Münchenissä vuodesta 1778 ja Wienissä vuodesta 1779. Hän sai Wienissä laulajakoulutuksen ja aloitti uran laulajana, mutta hänen suosionsa jäi rajalliseksi.

Weber oli 28-vuotias Mozartin kuollessa. Hän auttoi Mozartin viimeisen sairauden aikana Constanze-siskoaan kodinhoidossa ja huolenpidossa Mozartista. Myöhemmin hän todisti Georg Nikolaus Nissenille Mozartin viimeisistä vaiheista. Weber meni muusikko Jakob Haibelin kanssa naimisiin Đakovossa 7. tammikuuta 1807 ja asui tämän kanssa siellä miehen kuolemaan (1826) saakka. Leskeksi jäätyään Weber asui siskonsa Constanzen kanssa Salzburgissa. Hän kuoli Weberin siskoksista viimeisenä.

## Todistus Mozartin kuolemasta
Weber antoi yksityiskohtaisimman säilyneen todistuksen Mozartin kuolemaan johtaneesta sairaudesta Georg Nikolaus Nissenille 7. huhtikuuta 1825 tämän tehdessä tutkimusta elämäkertaa varten. Elämäkerta julkaistiin vuonna 1828 Nissenin jo kuoltua. Weber kertoi Mozartin oireista myös kustantaja Vincent Novellolle ja tämän vaimolle Marylle näiden vieraillessa Salzburgissa heinäkuussa 1829.

## Lähteet
Josepha Weber

**Josepha Weber** (1758 – 1819 Wien) oli itävaltalainen sopraano ja näyttelijä.

Weber oli Fridolin Weberin ja tämän Cäcilia-vaimon vanhin tytär. Hänen siskojaan olivat Sophie, Aloysia ja Wolfgang Amadeus Mozartin kanssa avioitunut Constanze. Weber meni 30-vuotiaana naimisiin viulisti Franz de Paula Hoferin kanssa. Hän jatkoi omaa uraansa naimisiin mentyään toisin kuin hänen aikanaan usein toimittiin. Weber työskenteli Theater auf der Wiedenin seurueessa ja pysyi sen jäsenenä Emanuel Schikanederin pyynnöstä edellisen omistajan kuoltua ja Schikanederin noustua teatterin johtoon.

Weber esitti Yön kuningattaren roolin Mozartin *[[Taikahuilu]]n* kantaesityksessä. Rooli pysyi hänen ohjelmistossaan myöhemminkin. Weber jäi leskeksi vuonna 1796, mutta solmi uuden avioliiton laulaja Sebastian Mayerin kanssa.

## Lähteet
Heinrich Schlier

**Heinrich Otto Ludwig Albin Schlier** (1900-1978) oli saksalainen luterilainen, sitten katolinen teologi.

Schlier opiskeli teologiaa Marburgin yliopistossa ja Leipzigin yliopistossa. Vuosina 1925/26 hän oli assistenttina Marburgissa, jossa hän sai tohtorin tutkinnon vuonna 1926. Vuosina 1927–1930 Schlier työskenteli pastorina, ja vuonna 1928 hän pätevöityi professoriksi Jenan yliopistoon. Siellä hän toimi dosenttina vuoteen 1930 asti, minkä jälkeen hän toimi opettajanvirassa Marburgissa. Vuosina 1934/35 hän toimi Uuden testamentin eksegetiikan professorina Hallessa, mutta liittyi tunnustuskirkkoon vuonna 1935 ja vuonna 1935 hänestä tuli kokopäiväinen dosentti Wuppertalin pappisseminaarissa. Sen sulkemisen jälkeen vuonna 1936 Schlier toimi Wuppertalin luterilaisen tunnustusseurakunnan pastorina vuoteen 1945 asti. Toimittuaan täysivaltaisena professorina Bonnissa vuoden 1945 lopusta lähtien hän etäännytti itseään yhä enemmän protestantismista. Jäätyään eläkkeelle vuonna 1952 hän kääntyi katolilaisuuteen vuonna 1953. Hän jatkoi opetusuraansa kunniaprofessorina Bonnin yliopiston filosofisessa tiedekunnassa ja toimi useissa piispallisissa ja paavillisissa komissioissa.

Schlier oli alkuaan Rudolf Bultmannin oppilas, mutta myöhemmin Schlierin "ontologinen" tulkinta Efesolaiskirjeestä, joka liittyy suoraan katolisen kirkon periaatteisiin, osoittautui merkittäväksi hänen Uuden testamentin "keerygman" kokonaisvaltaiselle ymmärrykselleen. Opettajansa hämmästykseksi hän myös kääntyi myöhemmin katolilaiseksi. Schlier sanoi, että hänen kääntymyksensä oli tapahtunut täysin protestanttisella tavalla, ​​yksin Raamatun kautta. Kardinaali Ratzingerin mukaan  Schlier oli koko elämänsä ajan kiitollinen Bultmannille kaikesta, mitä hän oli tältä oppinut lähestyessään raamatullisia tekstejä, kuitenkin ylittäen Bultmannin, ja koko elämänsä ajan hän pysyi myös läheisesti sidoksissa Martin Heideggerin filosofiseen ajatteluun. Kirjoituksessa *Bekenntnis zur katolischen Kirche* Schlier yhdessä kolmen muun evankelisen teologin kanssa perusteli tiensä katoliseen uskoon.

## Lähteet

## Kirjallisuutta
*Juha Junttila: *Corpus Christi pneumaticum : Heinrich Schlierin käsitys kirkosta*. Helsinki, Suomalainen teologinen kirjallisuusseura, 1981
Aloysia Weber

**Aloysia Weber** (n. 1760 – 1839 Salzburg) oli itävaltalainen laulaja.

Weber oli Fridolin Weberin ja tämän Cäcilia-vaimon vanhin tytär. Hänen siskojaan olivat Sophie, Josepha ja Wolfgang Amadeus Mozartin kanssa avioitunut Constanze. Weber vietti lapsuutensa Zell im Wiesentalissa ja Mannheimissa. Hän sai Mannheimissa oppitunteja Mozartilta, joka ihastui ensin häneen ja sävelsi hänelle laulun *Alcandro, lo confesso – Non sò d'onde viene* (K. 294). 18-vuotiaana Weber muutti Müncheniin, jossa hän teki oopperadebyyttinsä. 19-vuotiaana hänet kutsuttiin työskentelemään Wieniin, johon koko perhe muutti syyskuussa 1779. Perheen isä kuitenkin kuoli kuukausi myöhemmin. Weber meni syksyllä 1780 naimisiin näyttelijä Joseph Langen kanssa tämän suostuttua tukemaan taloudellisesti yksin jäänyttä äitiä.

Mozart sävelsi muutakin musiikkia Aloysia Weberille. Weber jätti miehensä vuonna 1795 ja lähti konserttikiertueelle siskonsa Constanzen kanssa. Myöhemmin hän asettui Constanzen ja Sophien tavoin Salzburgiin.

## Lähteet
Eduskunnan kerhot ja verkostot

**Eduskunnan kerho- ja verkostotoiminta** käsittää useita eri teemojen ympärille muotoutuneita sidosryhmäverkostoja tai työryhmiä. Kansanedustajien perustamat verkostot ja yhteistoimintaryhmät kokoavat yhteen jostakin erityisestä teemasta kiinnostuneita kansanedustajia, ja niiden tavoitteena on täydentää eduskunnassa käytävää keskustelua eri yhteiskunnallisista aiheista.

Eduskunnan kerhotoimintaa perustellaan sillä, että se tukee edustajien, avustajien ja virkamiesten työhyvinvointia, työkykyä ja siten myös eduskuntatyötä.

## Verkostot ja ryhmät

## Kerhot

## Aikaisemmin toimineet verkostot ja kerhot

## Lähteet
Saïtoúres

**Saïtoúres** (, ) on Kreikan kylä, joka sijaitsee Kreetan saarella. Se kuuluu hallinnollisesti Réthymnon kuntaan, Réthymnon alueyksikköön ja Kreetan alueeseen. Kylän väkiluku on 85 (2021).

Saïtoúresin kylä sijaitsee noin 20 kilometriä lounaaseen Réthymnon kaupungista. Se on rakennettu noin 340 metrin korkeuteen merenpinnasta laskettuna. Kylä on lukuisista bysanttilaisista kirkoista päätellen ollut olemassa jo tuolla ajalla. Sen pääkirkko on omistettu Neitsyt Marian ilmestykselle (*Evangelismós*). Saïtoúres muodostaa oman kyläyhdyskuntansa (Δημοτική Κοινότητα Σαϊτουρών, *Dimotikí Koinótita Saïtourón*), johon ei kuulu muita asutuksia.

## Lähteet
Sonya Masseyn kuolema

**Sonya Massey** (12. helmikuuta 1988 – 6. heinäkuuta 2024) oli 36-vuotias afroamerikkalainen nainen, joka kuoli kotonaan poliisi Sean Graysonin ammuttua häntä kolme kertaa. Grayson todettiin syylliseksi murhaan (second-degree murder) ja tuomittiin 20 vuoden vankeuteen.

Grayson vastasi kollegansa kanssa Sonya Masseyltä tulleeseen hätäkutsuun tämän kotiin. Massey oli kärsinyt mielenterveysongelmista ja mahdollisista harhaluuloista edeltävinä päivinä. Ollessaan Masseyn luona Grayson luuli uhrin käyttävän aseenaan kiehuvaa vettä ja siitä syntyneen selkkauksen päätteeksi ampui puolustautuneeseen asentoon paenneen Masseyn. Poliisin vartalokamera kuvasi tapahtumat. Tapaus herätti jälleen keskustelua poliisiväkivallasta ja rasismista.

Grayson oli aiemmin vapautettu armeijasta rattijuopumuksen vuoksi, ja hänen epäiltiin toimineen poliisin työssä epäasiallisesti.

## Lähteet
Marianna Auenbrugger

**Marianna Auenbrugger** (1759–1782) oli itävaltalainen pianisti ja säveltäjä.

Auenbrugger oli lääkäri Leopold Auenbruggerin ja tämän vaimon Anna von Priestersbergin tytär. Myös hänen vanhempi siskonsa Katharina Auenbrugger oli muusikko. Auenbrugger opiskeli Antonio Salierin johdolla. Hänen vanhempiensa kotona pidettiin konsertteja, joissa vierailivat muiden muassa Leopold Mozart, Wolfgang Amadeus Mozart ja Joseph Haydn. Leopold Mozart kehui perheen tyttäriä kirjeessä vaimolleen 12. elokuuta 1773. Joseph Haydn omisti sisaruksille pianosonaatteja.

Auenbruggerin ainoa painettu sävellys on *Sonata per il Clavicembalo*. Salieri piti hänen kykyjään harvinaislaatuisina ja sävelsi hänen muistolleen laulun *Deh sì piacevoli*.

## Lähteet
Joona Haaja

**Joona Petteri Haaja** (s. 5. elokuuta 1990 Kouvola) on suomalainen koripalloerotuomari ja entinen koripalloilija. Hän aloitti tuomaroinnin vuonna 2005 ja on toiminut tuomarina Korisliigassa vuodesta 2015 lähtien. Vuonna 2017 hän sai kansainvälisiin otteluihin oikeuttavan FIBA-lisenssin.

Pelaajaurallaan Haaja edusti kasvattajaseuraansa Kouvoja Korisliigassa ja juniorisarjoissa. Hänen viimeiseksi kaudekseen pelaajana jäi kausi 2010-2011.

Haaja on siviiliammatiltaan luokanopettaja. Hän opiskeli ammattiinsa Joensuussa ja valmistui vuonna 2017. Nykyään Haaja asuu ja työskentelee Helsingissä.

## Lähteet
Jakob Haibel

**Johann Petrus Jakob Haibel** (20. heinäkuuta 1762 Graz – 24. maaliskuuta 1826 Đakovo) oli itävaltalainen säveltäjä ja tenori.

Haibel sai tenorina kiinnityksen Wienistä. Kaupungissa esitettiin myös monia hänen näyttämöteoksiaan, joihin kuuluivat baletti *Le nozze disturbate* (1795) ja singspiel *Der Tyroler Wastl* (1796). Haibel asettui vuonna 1806 Đakovoon. Siellä hän meni 7. tammikuuta 1807 naimisiin Sophie Weberin kanssa.

## Lähteet
Menabe (alue)

**Menaben alue** on alue Madagaskarin länsirannikolla, yksi aluehallinnon 24:stä alueesta. Vuoden 2018 väestönlaskennassa sen väkiluku oli 692&nbsp;463 ja pinta-ala 48&nbsp;813,6 neliökilometriä. Väestöstä kaupunkilaisia oli  prosenttia eli 112&nbsp;218 asukasta. 

Maaseutuvaltaisen alueen kehitystaso oli vuonna 2022 Madagaskarin alhaisin (alueellinen HDI vain 0,381, joka merkitsee hyvin matalaa inhimillisen kehityksen arvoa). 

Menaben alueen naapureina ovat Melakyn alue pohjoisessa, Bongolavan, Vakinankaratran ja Amoron’i Manian alueet idässä sekä Atsimo-Andrefanan alue etelässä. Lännessä alue rajautuu Intian valtameren Mosambikin kanaaliin.

Aluekeskus on Morondava, joka sijaitsee 646,1 kilometrin etäisyydellä maan pääkaupungista. Aluehallinnon paikallisemmalla tasolla alue jakautuu viiteen piiriin: Belo sur Tsiribihina, Mahabo, Manja, Miandrivazo ja Morondava.

## Lähteet
* 
* 

### Viitteet

## Aiheesta muualla
Fåborg

**Fåborg** on taajama Varden kunnassa Tanskassa. Taajamassa oli 301 asukasta vuoden 2025 alussa.

## Väestökehitys

## Lähteet

## Aiheesta muualla
Charlotte Cederström

**Christina Charlotte Cederström** (o.s. *Mörner af Morlanda*; 2. maaliskuuta 1760 – 22. helmikuuta 1832 Benestad) oli ruotsalainen runoilija, kuvataiteilija ja säveltäjä.

Cederströmin vanhemmat olivat kreivi Carl Gustaf Mörner af Morlanda ja tämän vaimo Sofia Elisabeth (o.s. Steuch). Cederström oli vuodesta 1780 naimisissa Axel Thure Gyllenkrokin kanssa. Pariskunnalle syntyi seitsemän lasta. Avioliitto päättyi eroon vuonna 1799. Cederström oli vuodesta 1800 naimisissa kenraali Bror Cederströmin kanssa. Kuusikymmentä hänen runoaan julkaistiin vuosina 1800–1812 Sinclairsholmin kokoelmassa. Tunnetuin näistä on balladi *Helsning till månen*. Cederströmin maalausten joukossa on Carl Michael Bellmanin kuoltua tehty *Bellmans ankomst till de Elyseiska fälten*. Lisäksi Cederström teki muun muassa pilakuvia.

Cederström oli vuodesta 1803 Ruotsin kuninkaallisen taideakatemian kunniajäsen. Hän tuki miehensä kuoleman (1816) jälkeen lahjakkaiden nuorten opiskelua. Hänet on haudattu Blädingen kirkon hautausmaalle.

## Lähteet
Nymindegab

**Nymindegab** on entinen taajama Varden kunnassa Tanskassa. Taajamassa oli 204 asukasta vuoden 2024 alussa.

## Väestökehitys

## Lähteet

## Aiheesta muualla
Johannes Larsen

**Johannes Larsen** (27. joulukuuta 1867 Kerteminde – 20. joulukuuta 1961) oli tanskalainen taidemaalari. Hänen opettajiaan olivat Frans Schwartz ja Kristian Zahrtmann. Larsen maalasi erityisesti maisemia ja eläimiä sekä kuvitti kirjoja.

Larsenin sisar oli taidemaalari Christine Swane.
## Kuvia

Johannes Larsen - Lærketrækket - Migrating Skylarks (1915) - panoramio.jpg|*Lærketrækket* (1915)
Johannes-Larsen-Museum.jpg|Larsenin kotitalo, joka toimii nykyisin museona.

## Lähteet

## Aiheesta muualla
Bongolava

**Bongolava** on yksi Madagaskarin 24 hallintoalueesta. Vuoden 2018 väestönlaskennassa sen väkiluku oli 670&nbsp;993 ja pinta-ala 18&nbsp;095,5 neliökilometriä. Väestöstä kaupunkilaisia oli vain  prosenttia eli 44&nbsp;461 asukasta. 

Bongolavan alueen naapureina ovat lännessä Menaben, luoteessa Melakyn, pohjoisessa Betsibokan, idässä Analamangan sekä etelässä Itasyn ja Vakinankaratran alueet.

Aluekeskus on Tsiroanomandidy, joka sijaitsee 219 kilometrin etäisyydellä pääkaupunki Antananarivosta. Aluehallinnon paikallisemmalla tasolla Bongolava jakautuu kahteen piiriin: Fenoarivoben ja Tsiroanomandidyn piireihin.


Pénéplaine de Tsiroanomandidy.jpg|Maastoa Tsiroanomandidyn lähistöllä.
Rue principale de Tsiroanomandidy.jpg|Katu Tsiroanomandidyssa.
MADAGASCAR BONGOLAVA (4).jpg|Pääkaupunginki Antananarivosta Bongolavan alueen halki länsirannikolle johtava N 1b (Route nationale 1b) lukeutuu Madagaskarin keskeisiin valtateihin. 

## Lähteet
* 
* 

### Viitteet

## Aiheesta muualla